559

**Latić Enis, MA**

Profesionalno vojno lice, oficir

Ministarstvo odbrane BiH – Oružane snage BiH

**POSTOJI LI POTREBA ZA VOJNIM PRAVOSUĐEM U**

**BIH?**

**Sažetak**

Evropska Konvencija za zaštitu ljudskih prava i osnovnih sloboda, u

pravnom poretku BiH zauzima centralno mjesto. Pred cjelokupnu legislativu

u BiH postavljen je zahtjev kompatibilnosti sa odredbama navedene

konvencije. Član 6. Evropske konvencije, garantuje, između ostalog i pravo

na postupak pred nezavisnim i nepristrasnim sudom koji je ustanovljen na

osnovu zakona. Obzirom da je praksa Evropskog Suda za ljudska prava

ustanovila primjenu *rationae persona*e i na pripadnike oružanih snaga,

postavlja se pitanje ispunjavanja zahtjeva koje postavlja čl. 6 Evropske

Konvencije, u slučajevima kada profesionalnim vojnim licima u

disciplinskim postupcima sude *ad hoc*, i neprofesionalna vojno-disciplinska

vijeća, koja ne ispunjavaju zahtjeve nepristrasnosti i nezavisnosti na koje

upućuje čl. 6. Konvencije. Rad komparativno prikazuje vojno-pravosudne

sisteme i modele, prikazuje odgovornosti vojnih lica u OS BiH, sa posebnim

osvrtom na disciplinsku odgovornost, te razmatra materijalno-pravne i

procesno-pravne odredbe legislative koja tretira vojno-disciplinski sistem u

OS BiH, upoređujući iste sa zahtjevima čl.6. Evropske Konvencije.

**Ključne riječi:** Evropska Konvencija, Evropski sud, pravično suđenje,

nezavisan, nepristrasan, vojno disciplina, vojno-disciplinski postupak, vojnodisciplinsko

vijeće, vojno pravosuđe.

Latić Enis: POSTOJI LI POTREBA ZA VOJNIM PRAVOSUĐEM U BIH?

560

**IS THERE A NEED FOR THE MILITARY JUSTICE**

**SYSTEM IN BOSNIA AND HERZEGOVINA?**

**Abstract**

The European Convention for the Protection of Human Rights and

Fundamental Freedoms in the legal system of BiH occupies a central

position. In front of the entire legislation in BiH is set need of compatibility

with the provisions of this Convention. Article 6 European Convention

guarantees the right to a fair trial, independent and impartial tribunal, which

was established by law. Considering that jurisprudence of the European Court

of Human Rights found the application rationae personae to members of the

armed forces, in disciplinary matters, the question arises of fulfilling the

requirements set by the Article 6 of the Convention, in cases where the

professional military persons trial by the an ad hoc, non-professional military

disciplinary councils, that are not fulfill the requirements of impartiality and

independence referred to in Article 6. Convention. The paper displays

comparative military justice systems and models, displays the responsibilities

of military personnel in the Armed Forces of BiH, with special emphasis on

the disciplinary responsibility, and considers the substantive and procedural

law provisions, of legislation that treats military disciplinary procedure in the

Armed Forces of BiH, comparing it with the requirements of Article 6.

European Convention.

**Key words:** European Convention, the European Court, a fair trial,

independent, impartial, military discipline, military disciplinary procedure,

military disciplinary council, the military justice system.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

561

**UVOD**

Vladavina prava jeste jedna od osnovnih vrijednosti društva, i u širem

kontekstu posmatra se kao polazište, ali i kao ishodište svih društvenih

odnosa. Državni organ, putem kojeg država, koristeći legitimni mehanizam

primjene sile, osigurava suverenitet i teritorijalni integritet, kao preduslov za

vršenje ostalih funkcija, jesu oružane snage.1 Oružane snage u savremenom

konstitucionalizmu, predstavljaju sa jedne strane državni organ, ustanovljen i

vezan pravnim normama, a sa druge strane taj organ posjeduje elemente

autonomnog mehanizma, čiji se rad zasniva na principima upotrebe i

upravljanja oružanom silom.2 Jedna od bitnih karakteristika oružanih snaga

jeste i vojna disciplina, koja putem propisa, uputstava i zaprijećenih sankcija,

reguliše prava i dužnosti vojnih lica, a u cilju potpunog i pravovremenog

izvršavanja dodijeljenih zadataka. U Oružanim snagama BiH (u daljem tekstu

OS BiH), pitanja vojne discipline i vojno-disciplinskog postupka regulisana

su Zakonom o službi u OS BiH, Pravilom službe OS BiH, Pravilnikom o

vojnoj disciplini i vojno-disciplinskom postupku, pred kojima stoji imperativ

kompatibilnosti sa vrijednostima koje promovira i štiti Evropska konvencija

za zaštitu ljudskih prava i osnovnih sloboda (u daljem tekstu: Evropska

konvencija). Jasno je međutim, da je vojna profesija specifična, i da

pripadnici oružanih snaga mogu imati umanjen režim pune konzumacije

ljudskih prava u odnosu na ostale građane, ali to nikako ne dopušta

arbitrarnost i kršenje osnovnih ljudskih prava i sloboda. Vojno-disciplinsko

pravo u OS BiH, iako tretira pitanja disciplinske odgovornosti, u sebi sadrži

sankcije koje se po svojoj prirodi ne razlikuju od krivičnopravnih sankcija.

Ovakve slučajeve tretirao je i Evropski sud za ljudska prava, i nedvojbeno ih

1 „(...) pojmom oružanih snaga, pored tradicionalnih konstituenasa – vojska i policija, danas (su)

obuhvaćene sve državne organizacije ovlašćene da nose i upotrebljavaju oružje, odnosno primenjuju

silu: granične jedinice,

tajne službe, finansijske policije, specijalne – antiterorističke – jedinice i carinske službe.“, M. Hadžić,

„(P)lutajuća vojska", Beogradski centar za bezbednosnu politiku, Beograd, 2002, 3.; U našem radu

pojam

„oružane snage“, ukazuje isključivo na vojnu komponentu oružanih snaga, a pojam „pripadnici/e

Oružanih

Snaga BiH“, označava profesionalne vojnike, podoficire, oficire i generale u profesionalnoj vojnoj

službi,

neovisno o spolu. (op.aut.).

2 „Vojska je, s jedne strane, autonomni i izdiferencirani činilac u državi, a s druge,ona je državni organ

i kao

takva sastavni deo državnog aparata“ , R. Marković, Ustavno pravo i političke institucije, Beograd,

Službeni glasnik, 1999, 424.

Latić Enis: POSTOJI LI POTREBA ZA VOJNIM PRAVOSUĐEM U BIH?

562

podveo pod krivičnopravni okvir, neovisno o njihovoj disciplinskoj

odrednici, te ja na taj način vojno-disciplinske postupke podveo pod zaštitu

člana 6. Evropske Konvencije. Čl. 6. Evropske Konvencije, garantuje,

između ostalog i pravo na postupak pred nezavisnim i nepristranim sudom

koji je ustanovljen na osnovu zakona. Obzirom da je praksa Evropskog Suda

za ljudska prava ustanovila primjenu rationae persona i na pripadnike

oružanih snaga, postavlja se pitanje primjene čl. 6 Evropske Konvencije u

slučajevima kada vojnim licima sude *ad hoc*, i neprofesionalna vojnodisciplinska

vijeća, koja također ne ispunjavaju zahtjeve nepristrasnosti i

nezavisnosti na koje upućuje čl. 6. Evropske Konvencije.

**1. Vojni pravosudni sistemi**

Svrha postojanja vojnog pravosuđa, sui generis, omogućava oružanim

snagama da pravovremeno i efikasno tretiraju pitanja prvenstveno iz domena

vojne discipline, morala, ali i iz domena krivične odgovornosti vojnih lica.

Posmatrano sa historijske perspektive, provođenje prava u okviru oružanih

snaga Starog Rima slikovito se može sagledati kroz pricip „onaj ko

komanduje taj i sudi/presuđuje“. Čuvena Ciceronova maksima *„silent lege*

*inter arma“* također ukazuje na inferioran odnos prava u oružanim snagama.

Engleski kralj *Ričard lavljeg srca,* godine 1190. izdao je Dekret o

kažnjavanju prijestupa njegovih vojnika (krstaša u krstaškim ratovima), a

kazne su se kretale od onih novčanih, do fizičkog kažnjavanja, uključujući i

surove smrtne kazne. Godine 1385. *Ričard II*, engleski kralj, je izdao članke

o ratu, koji su sadržavali odredbe o zabrani nepokoravanja, pljački, itd. Vojno

pravosuđe, po belgijskom vojnom sudiji i univerziterskom profesoru *Johnu*

*Gilissenu*, nije egzistiralo u periodu prije 15. i 16. Stoljeća.3 Mnogi teoretičari

se slažu da je sistem modernijeg vojnog pravosuđa otpočeo tokom 17.

stoljeća sa švedskim kraljem i vojskovođom *Adolfom Gustavom*, koji je

udario temelje budućih struktura vojnog pravosuđa. U odnosu na svrhu i

ciljeve koji se teže postići, vojno pravosuđe generalno se može klasifikovati u

tri oblika:

*Tradicionalni oblik* (koji djeluje po navedenom principu „ko

komandije taj i sudi“, i koji uključuje vojno osoblje u vojnim

pravosudnim institutima);

3F. Andreu-Guzmán, *„Military Jurisdiction and International Law, Military Courts and gross human*

*rights violation“,Vol 1, International Commission of Jurists,* sa., 153.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

563

*Inkorporirani oblik* (u kojem je vojno pravosuđe inkorporirano u opšti

pravosudni sistem države, kao njegov poseban dio);

Oblik po kojem vojno pravosuđe *nije aktivno* u mirnodopsko vrijeme.

Klasifikaciju vojnog pravosuđa, gdje je kao kriterij uzeta

jurisdikciona snaga i ovlasti vojnih sudova, izvršili su *John Stuart-Smith,*

*Francis Clair and Klaus*, i oni razlikuju 4 tipa vojnog pravosuđa:4

1. Vojni pravosudni sistemi u kojima vojni sudovi imaju opštu

jurisdikciju;

2. Vojni pravosudni sistemi u kojima vojni sudovi imaju opštu

jurisdikciju na temporarnoj osnovi;

3. Vojni pravosudni sistemi u kojima su vojni sudovi limitirani samo na

vojne prestupe;

4. Vojni pravosudni sistemi koji funkcionišu samo u vrijeme ratnog

stanja.

„Pitanja vojne efikasnosti, discipline i morala dovela su do vojnih

sudova i tribunala, koji se razlikuju od sistema građanskih/civilnih sudova.“5

Sam sastav vojnih sudova i imenovanje njegovih sudija, te položaj vojnog

suda u državnom sudskom sistemu, određuje jurisdikciono polje vojnih

sudova u smislu rationae personae, loci, materiae i tempore, i različit je u

evropskim državama.

**Tab.1**.: Izvor- I. Leigh; H. Born, 227.

SASTAV VOJNIH SUDOVA

Isključivo vojno osoblje Isključivo civili Mješovito

Bjelorusija, Hrvatska,

Irska, SAD,

Slovačka, Španija,

Švicarska, Turska,

Ukrajina

Azerbejdžan, Latvija Kanada, Finska,

Francuska,

Luksemburg, UK

4 F. Andreu-Guzmán, 154.

5 I. Leigh; H. Born, Priručnik o ljudskim pravima i temeljnim slobodama pripadnika oružanih snaga i

uposlenika u oružanim snagama, OSCE ured za demokratske institucije i ljudska prava *(ODIHR ),*OSCE

Misija za BiH, *Geneva: Geneva Centre for the Democratic Control of Armed Forces, OSCE/ODIHR*,

Štampano u BiH; 2008, 220.

Latić Enis: POSTOJI LI POTREBA ZA VOJNIM PRAVOSUĐEM U BIH?

564

Vojne sudije mogu biti imenovane i postavljene po postupku i načinu

kao i sudije civilnih sudova, od strane šefa države, ministarstva pravosuđa, ili

određenih nezavisnih vijeća (civilnih i/ili vojnih). Kada je u postupak

imenovanja i postavljanja vojnih sudija uključeno i ministarstvo odbrane,

tada se dodatnim mehanizmima osigurava nezavisnost i nepristrasnost,

najčešće kroz mogućnost korištenja pravnog lijeka, ulaganja žalbe višoj

apelacionoj istansi, čiji članovi nisu postavljeni od strane ministarstva

odbrane (npr. Federalni upravni sud u Njemačkoj).

Vojni sudovi dakle, mogu djelovati samostalno ili u sastavu civilnih

sudova, datog ranga i nadležnosti. Međutim potrebno je jasno ukazati na

oblasti kojim se vojno pravosuđe bavi u svojoj jurisdikciji.

Vojno pravosuđe evropskih država, u svojoj jurisdikciji, bavi se

pitanjima vojno-disciplinske, ali i krivične prirode. Disciplinska odgovornost,

uglavnom se ubraja upravno-pravne modele odgovornosti, i tretira pitanja

nastala povredama službenih dužnosti. Takva odgovornost sadržinski i

suštinski je različita od krivične odgovornosti, koju uređuje krivično

zakonodavstvo, ali može imati i dodirnih tačaka kada krivično djelo u sebi

sadrži elemente disciplinskog prestupa. U velikom broju država krivična

odgovornost za sobom povlači i disciplinsku odgovornost, tako da dolazi do

kumulacije krivične i disciplinske odgovornosti u istom proptivpravnom

djelu.

Pitanje jurisdikcije u krivičnoj i disciplinskoj odgovornosti vojnih

lica, u današnjim evropskim sudskim sistemima, koji u svom sastavu, imaju

razvijen određeni oblik vojnog pravosuđa, grubo se može svrstati u dva

modela:

model odvojenog tretiranja i

model kumulativnog tretiranja krivičnih djela i djela kršenja vojne

discipline.

U modelu odvojenog tretiranja krivične i disciplinske odgovornosti

vojnih lica, u krivičnim stvarima nadležan je civilni sud, te su procesna

pravila pred takvim sudom istovjetna i za civile i za vojna lica. Kada su u

pitanju slučajevi kršenja vojne discipline, njima se bave isključivo vojni

tribunali. Prednosti ovakvog modela su jednakost pred zakonom u krivičnom

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

565

procesu, diferenciranje od lanca komandovanja, te stručnost koja je potrebna

u rješavanju specifičnih disciplinskih pitanja vojne profesije. Međutim u

slučajevima kada krivično djelo za sobom povlači i disciplinsku odgovornost,

i obrnuto, postoji opasnost od dvostrukog kažnjavanja, što u konačnici može

imati za posljedicu nesrazmjer tako kumuliranih sankcija u odnosu na

učinjeno djelo.

Drugi model, kumulativnog tretiranja, koegzistencije, i krivične i

disciplinske odgovornosti vojnih lica od strane vojnog tribunala, zahtijeva

prethodnu zakonsku inkorporiranost odredbi o krivičnim djelima u legislativu

vojne organizacije.6 Ovaj model izbjegava dvostruko kažnjavanje, ali otvara

pitanje posebne i neadekvatne procedure, koja odudara od civilnih sudova.

„Varijaciju ovog modela nalazimo u Kanadi, gdje je vojnim sudovima

dozvoljeno da sude vojnicima za krivična djela, ali neka teška djela (poput

ubistva iz nehata ili ubistva s predumišljajem) ostavljena su za civilne

sudove“.7

**Tab.2.:** Tipovi sudova koji se bave krivičnim djelima koja su počinile vojne osobe, Izvor -

I.Leigh; H.Born, 226.

**Različiti sistemi u rješavanju navodnih kršenja krivičnog zakona**

R.br. ***Model Primjeri***

1. Redovni civilni sudovi imaju isključivu

jurisdikciju u svim krivičnim pitanjima

Danska, Njemačka,

Švedska

2. Specijalni civilni sudovi imaju jurisdikciju

u svim krivičnim pitanjima

Italija, Holandija

3. Preklapanje jurisdikcije civilnih i vojnih

sudova

Francuska, Belgija,

SAD, Ujedinjeno

Kraljevstvo

4. Vojni sudovi imaju isključivu jurisdikciju

u svim krivičnim i disciplinskim pitanjima

Azerbejdžan,

Bjelorusija,

Luksemburg, Poljska,

Švicarska,

Turska, Ukrajina

7 I. Leigh; H. Born, 225.

Latić Enis: POSTOJI LI POTREBA ZA VOJNIM PRAVOSUĐEM U BIH?

566

Bosna i Hercegovina nema razvijene modele vojnog sudstva u

formalnom smislu, tako da su vojna lica OS BiH, u povodu krivične

odgovornosti, u potpunosti u nadležnosti redovnih sudova u BiH,8 a krivično

zakonodavstvo BiH, pored ostalog, u dijelu XXI A – Glava 21.,

Krivičnog zakona BiH, sadrži i Krivična djela protiv Oružanih

Snaga Bosne i Hercegovine, a koja se odnose na vojna lica, u povodu vojne

službe.

Što se tiče jurisdikcije u povodu disciplinske odgovornosti vojnih lica,

postoji više modela provođenja vojno-disciplinskih postupaka:

model hijerarhijskog lanca komandovanja,

model *ad hoc* vojno-disciplinskih tribunala i

model stalnih vojno-disciplinskih tribunala, 9

kombinovani modeli.

Dakle radi se o pitanju posjedovanja tzv. „disciplinarne moći“

(ovlaštenja za izricanje disciplinskih sankcija) kod pretpostavljenih starješina

ili određenih tijela. Potrebno je napomenuti da mnogi vojno-disciplinski

sistemi prave razliku između blažih i težih oblika kršenja vojne discipline, što

se ogleda i kroz propisanu težinu zaprijećene sankcije. Povrede vojne

discipline u blažem obliku, uglavnom se tretiraju kroz disciplinske postupke

u okviru lanca komandovanja. Odlike ovakvih postupaka su brzina i

sumarnost, te blaže zaprijećene sankcije, a provode ih uglavnom prvo i

drugo-pretpostavljene starješine, nad počiniocem disciplinke greške. Ovo se

često opravdava zahtjevima brzog i efikasnog komandovanja i kontrole.

Teže povrede vojne discipline, za koje su propisane i oštrije sankcije, tretiraju

uglavnom vojno-disciplinski sudovi/vijeća permanentnog ili temporarnog

karaktera. U svojim postupcima vojni sudovi/vijeća oslanjaju se na vlastite

procesne odredbe, ili postupaju po procesnim odredbama krivičnih ili

8 (1) Lica na službi u Oružanim snagama odgovaraju za krivična djela po odredbama krivičnog zakona. (2)

Krivična odgovornost ne isključuje disciplinsku odgovornost lica na službi u Oružanim snagama ako djelo

predstavlja i kršenje vojne discipline. (3) Oslobađenje od krivične odgovornosti ne podrazumijeva i

oslobođenje od disciplinske odgovornosti. (4) Disciplinski postupak pokreće se i vodi bez obzira na tok

krivičnog postupka.“ Član 30. (Krivična odgovornost), Zakon o službi u OSBiH., Službeni glasnik BiH br.

88/05.

9

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

567

upravnih, te kombinovanih postupaka civilnog zakonodavstva. Permanentni

vojni sudovi/vijeća, koji raspravljaju u predmetima povrede vojne discipline,

sastavljeni su po pravilu od lica pravničke struke, po različitim modelima

(vidi tab 1), i djeluju uglavnom neovisno od lanca komandovanja, samostalno

ili u okviru civilnih institucija.

*Ad hoc* vojno-disciplinska vijeća formiraju se temporarno, i uglavnom

su sastavljena od vojnog osoblja, nepravnika, imenovana od strane višepretpostavljenog

starješine, i takva vijeća predmet su kritike u povodu

nezavisnosti, nepristrasnosti i nestručnosti.

**2. Zahtjevi evropske konvencije, u odnosu na vojno-disciplinske**

**postupke**

**2.1. Rationae personae Evropske Konvencije u odnosu na vojna lica**

Prije nego što se uđe u dublju analizu, potrebno je otkloniti

nedoumice primjene Evropske Konvencije na vojna lica u oružanim

snagama. U smislu *rationae personae*, nečelno se ne postavlja nikakvo

ograničenje u pogledu lica koja podpadaju pod zaštitu Evropske Konvencije.

U predmetu *Engel protiv Holandije* Evropski Sud ističe: “Konvencija se u

principu, primjenjuje i na pripadnike oružanih snaga, a ne samo na civile.

Njeni članovi 1. i 14. navode da svako pod jurisdikcijom država ugovornica

može bez diskriminacije uživati prava i slobode iz glave I (...) Bez obzira

na to, pri tumačenju i primjeni pravila na ovaj konkretan predmet, Sud mora

imati na umu specifičnosti vojnog načina života i njegov uticaj na

pojedinačne pripadnike oružanih snaga“.10

Vijeće Ministara Evrope stoji na stanovištu da su „ *... pripadnici*

*oružanih snaga građani u uniformi koji moraju uživati ista osnovna prava,*

*uključujući ona u Evropskoj konvenciji o ljudskim pravima i revidiranoj*

*Evropskoj socijalnoj povelji, i istu zaštitu svojih prava i dostojanstva kao*

*svaki drugi građanin u granicama nužnosti vojne službe ...*“. 11 Također,

Preporuka Komiteta Vijeća Ministara Evrope *CM/Rec* (2010)4, o ljudskim

10 *Engel and others vs Netherlands*, Evropski sud za ljudska prava, *Application no*. 5100/71; 5101/71;

5102/71; 5354/72; 5370/720*, http://hudoc.echr.coe.int/sites/eng/pages/search.aspx?i=001-57479*, 02.

decembar 2013.

11 Preporuka 1742 (2006) , Ljudska prava pripadnika oružanih snaga, Vijeće Evrope, čl. 2. I 4.,

*http://assembly.coe.int*, 28 novembar, 2013.

Latić Enis: POSTOJI LI POTREBA ZA VOJNIM PRAVOSUĐEM U BIH?

568

pravima pripadnika oružanih snaga, uzim kao polazište Evropsku

Konvenciju: „*Uzimajući u obzir posebne karakteristike vojnog života,*

*pripadnici oružanih snaga, bez obzira na njihov status, uživaju prava*

*zajamčena Konvencijom za zaštitu ljudskih prava i osnovnih sloboda i*

*Revidirane Evropske socijalne Povelje kao i drugim relevantnim*

*instrumentima ljudskih prava...*“ 12

**2.2. *Rationae materiae* Evropske Konvencije u odnosu na vojnodisciplinski**

**postupak**

Pravo na pravično suđenje sadržano je u prvom stavu čl. 6. Evropske

Konvencije:

*1. Prilikom utvrđivanja građanskih prava i obaveza ili osnovanosti bilo*

*kakve krivične optužbe protiv njega, svako ima pravo na pravično suđenje i*

*javnu raspravu u razumnom roku pred nezavisnim i nepristrasnim, zakonom*

*ustanovljenim sudom......*

*2. Svako ko je optužen za krivično djelo smatra se nevinim dok se njegova*

*krivica po zakonu ne dokaže.*

Potrebno je razmotriti da li se vojno-disciplinski postupak, pored

građanskih i krivičnih postupaka, može podvesti pod rationae materiae koji

se štite članom 6. Evropske Konvencije.

Član 6. Evropske Konvencije štiti i garantuje pravo na pravično i

javno suđenje u odlučivanju o građanskim pravima i obavezama pojedinca, te

o krivičnim optužbama protiv njega. Pojmovi “prava i obveza građanske

prirode, i optužba za krivično djelo”, u smislu Evropske konvencije su

autonomni, i njihovo tumačenje ne može biti zasnovano samo na osnovu

unutrašnjeg prava tužene strane, odnosno tužene države. Takvo pravo, da bi

bilo tretirano od strane Evropskog suda, mora dakako već egzistirati u

domaćoj legislativi, jer bi u suprotnom Evropski sud mogao pasti u zamku

stvaranja novog materijalnog prava građanske naravi, što je neprihvatljivo.

Definisanost i određenost pojedinog građanskog prava, ili prava iz domena

krivičnopravne prirode, u unutrašnjoj legislativi, nema uticaja na Evropski

sud u smislu analize učinka, i sadržaja datog prava. U svom radu Evropski

12 *Human rights of members of the armed forces, Recommendation CM/Rec (2010)4 of the Comittee of*

*Ministers and explanatory memorandum., http://www.coe.int/,* 03.decembar 2013.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

569

Sud prevashodno staje na stajalište tzv. konvencijskih stavova i pogleda na

prirodu datog prava, te komparaciji ciljeva i svrhe datog prava u odnosu na

duh Evropske Konvencije naspram nacionalnog zakonodavstva iz kojeg

potiče dato pravo. Sa tim u vezi Evropski Sud uspostavio je niz kriterija koji

moraju biti zadovoljeni da bi predmetno pravo iz konkretnog spora bilo

svrstano u određenu kategoriju, i tretirano članom 6. Evropske Konvencije

(istinska i ozbiljna priroda spora, postojanje prava u domaćoj legislativ, obim

i način ostvarivanja datog prava, tumačenje prava od strane domaćih sudskih

organa, jačina veze sa čl. 6., težina zaprijećene sankcije itd.). Dakle osnovna

svrha i cilj zaštite koju pruža čl. 6. st. 1. Evropske Konvencije je osiguranje

poštenog postupka, a ne kontrola ispravnosti odluke merituma nacionalnih

tijela u konkretnom slučaju, što bi Evropski Sud uvodilo u organ IV

apelacione istance, što svakako Evropski Sud nije.

Pitanje sporova u kojima se kao podnosioci predstavki protiv države

javljaju javni službenici, u koje spadaju i vojna lica, doživjelo je zaokret u

praksi Evropskog suda u presudi *Vilho Eskelinen i drugi protiv Finske*

(2007).13 „Sada se primjenjuje načelo prema kojem se pretpostavlja primjena

članka 6., te tužena Vlada kao prvo treba dokazati da podnositelj, državni

službenik, nema u nacionalnom pravnom sustavu pravo na pristup sudu, i,

kao drugo, da je isključenje iz ostvarivanja prava na temelju članka 6. za tog

državnog službenika opravdano. Ako je podnositelj imao pristup sudu na

temelju nacionalnog pravnog sustava, primjenjuje se članak 6. (čak i na

djelatne vojne časnike i njihove zahtjeve pred vojnim sudovima).14 U odnosu

na drugi kriterij, isključenje mora biti apsolutno opravdano kao objektivno u

interesu date države i društva, što obvezuje državu da dokaže da je predmet

datog spora u vezi sa vršenjem državne vlasti, ili da predstavlja pitanja

posebne vezu između državnog službenika i date države odnosno njenog

organa.

Jurisprudencija Evropskog suda, autonomno tumačeći predmetno

pravo u konkretnim slučajevima, često je kvalifikovala kao krivične

postupke, i one koji su po nacionalnim pravima okarakterisani i klasifikovani

*13 http://hudoc.echr.coe.int/sites/eng/pages/search.aspx?i=001-80249* , 27. novembar 2013.

14 *Pridatchenko i drugi protiv Rusije,* stavak 47.,

*http://hudoc.echr.coe.int/sites/eng/pages/search.aspx?i=001-81222* , 28. novembar 2013.

Latić Enis: POSTOJI LI POTREBA ZA VOJNIM PRAVOSUĐEM U BIH?

570

kao drugačiji.15 U predmetu *Engel*, Evropski sud ustanovio je takav pristup,

kojim se državama onemogućava odbrana prostim pozivanjem na

klasifikaciju djela i postupka u njenom nacionalnom pravu, a kojom bi se

osporavala primjena čl. 6. u povodu discipliskih i upravnih prestupa, odnosno

postupaka (...) Dakle, nije bitno ako se sam postupak naziva „disciplinskim“

kad je kazna dovoljna da se on smatra krivičnim.16 „Iako države imaju pravo

razlikovati kazneno od disciplinskoga prava, Sud mora biti uvjeren da crta

koja se povlači između njih ne nanosi štetu predmetu i svrsi čl. 6“.17

Međutim, Evropski Sud je odbacio povredu člana 6. U predmetu

*Sukut protiv Turske*,18 gdje je apelant isticao povredu člana 6. u povodu

nemogućnosti da ospori odluku vojno-disciplinskog suda, koji mu je

prekinuo aktivnu službu. Sud je u ovom slučaju utvrdio postojanje oba uslova

iz predmeta *Vilho Eskelinen* (isključenje sudskog nadzora po domaćem pravu

i nespojivost vjerskih ubjeđenja sa zahtjevima vojne službe). U ovom slučaju

se radilo o postojanju „posebne veze povjerenja i odanosti“ između državnog

službenika i države, te se proklamovano načelo sekularizma smatralo sasvim

dovoljno za zakonsko isključivanje sudskog nadzora. Evropski Sud tretirao je

i izrečene disciplinske mjere koje su rezultat lakših oblika povrede vojne

discipline, koje uglavnom izriču prvo i drugo pretpostavljene vojne starješine

u lancu komandovanja. Tako u predmetu *Bell protiv Ujedinjenog*

*Kraljevstva*,19 Evropski Sud je ustanovio kršenje Člana 6. kod izrečene

disciplinske sankcije vojničkog pritvora od strane vojnog starješine na

položaju komandanta bataljona, ističući između ostalog, da ovaj disciplinski

postupak, sumarnog karaktera, sa zaprijećenom strogom disciplinskom

sankcijom, nedvojbeno ima svojstva i prirodu krivičnog postupka. Još jedan

primjer vojno-disciplinskog postupka bez propisanog sudskog nadzora, u

kojem je nadređeni starješina izrekao disciplinsku mjeru svom potčinjenom u

vidu novčane kazne manjeg iznosa, zbog neprikladnog ponašanja koje šteti

autoritetu i imidžu oružanih snaga, prepoznat je kao kršenje čl. 6. Evropske

15 „Sama mogućnost lišenja slobode, takođe, može učiniti da član 6 bude primenljiv“, N. Mol; K.

Harbi, Pravo na pravično suđenje, Vodič za primenu čl. 6 Evropske Konvencije o ljudskim pravima,

Beograd: Dosije, 2007, 36

16 *Engel i drugi protiv Holandije,* fn*.*10

17 *Weber protiv Švicarske* (1990.), *http://hudoc.echr.coe.int,* 21. novembar 2013

18 *http://hudoc.echr.coe.int/sites/eng/pages/search.aspx?i=001-91560,* 21. novembar 2013

19 *http://hudoc.echr.coe.int/sites/eng/pages/search.aspx?i=001-79030,* 22.novembar 2013

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

571

Konvencije.20 Iz navedenih razmatranja, jasno se da zaključiti da Evropska

Konvencija, odnosno njen kontrolni mehanizam, Evropski sud za ljudska

prava, u punom kapacitetu tretiraju pitanja iz domena vojno-disciplinskih

sankcija, koja mogu razultirati izricanjem težih (ali ilakših) oblika

disciplinskih sankcija.

**2.3. Zahtjevi za nezavisnim i nepristrasnim, zakonom ustanovljenim**

**sudom**

Nezavistan i nepristrasan rad sudskih organa predmet su mnogih

međunarodnih dokumenata, koji pred države, kao institucije, postavljaju

zahtjeve normativnog i faktičkog karaktera.21 Kao nezaobilazna pretpostavka

pravičnog suđenja, nezavisnost i nepristrasnost sudova su osnovni elementi

pravne države. Nezavisnost i nepristrasnost, su veoma povezane i

međusobno uslovljene kategorije, međutim, to su dva distinktivna koncepta.

Pojam „nezavisnost“ odnosi se na odnos sudije i tijela vlasti, te

podrazumjeva autonomiju određenog sudije da bez vanjskih uticaja riješi

određeni slučaj, primjenom zakona na utvrđene činjenice.22 Pravo na suđenje

pred nepristrasnim sudom označava nepostojanje partikularnih interesa sudija

u konkretnom predmetu, te nepostojanje ranije formiranih stavova i mišljenja

o strankama u postupku. Nepristranost znači da će od sudovanja u

konkretnim slučajevima biti izuzeti suci kod kojih objektivni ili subjektivni

razlozi izazivaju sumnju u nepristranost tijela.23 Garancije nezavisnosti sudija

ostvaruju se kroz različite koncepte imenovanja i stručnog usavršavanja,

stalnosti funkcije, materijalni položaj, odgovornosti i slobode.

20 Čanády *protiv Slovačke,* Presuda, broj 18268/03 od 20. 10. 2009 ,

*http://caselaw.echr.globe24h.com/0/0/slovakia/2009/10/20/case-of-canady-v-slovakia-no-2-95197-*

*18268-03.shtml,* 04. decembar 2013

21 Osnovna načela Ujedinjenih Nacija o nezavisnosti sudstva iz novembra 1985. god.; Preporuka R(94)

Komiteta ministara državama članicama o nezavisnosti, efikasnosti i ulozi sudija, od 13. oktobra

1994.god.; Evropska povelja o zakonu za sudije od 10. jula 1998.god; Član 6. Evropske Konvencije.

22 „Evropski sud za ljudska prava ističe da sud mora biti nezavistan kako od strane izvršne vlasti, tako i

od stranaka u postupk.“, *Ringeisen vs.Austrija, EctHR* odluka od 16.jula 1971. god., serija A13, para

95, *http://hudoc.echr.coe.int/sites/fra/pages/search.aspx?i=001-57565,* 27. novembar 2013

23*Buzescu protiv Rumunjske* (2005.), *http://hudoc.echr.coe.int;,* 27. novembar 2013

Latić Enis: POSTOJI LI POTREBA ZA VOJNIM PRAVOSUĐEM U BIH?

572

**3. Zakonski okvir odgovornosti vojnih lica u OS BiH**

OS BiH predstavljaju jednu vojnu silu koju organizuje i kontroliše

država Bosna i Hercegovina. Službu u Oružanim snagama vrše vojna lica,

civilna lica i kadeti. Vojna lica su profesionalna vojna lica i lica u rezervnom

sastavu dok su na službi i obuhvataju: vojnike, podoficire, oficire i generale.

U smislu zakonodavstva koje tretira rad i život pripadnika OS BiH, vojna

lica, za vrijeme službe, podliježu krivičnoj, prekršajnoj, disciplinskoj,

materijalnij i stručnoj odgovornosti.

Vojna lica na službi u OS BiH podliježu krivičnoj odgovornosti po

odredbama krivičnog zakonodavstva BiH, a navedena krivična odgovornost

ne isključuje disciplinsku odgovornost vojnih lica kada predmetno krivično

djelo istovremeno, predstavlja i kršenje vojne discipline. Vojno-disciplinski

postupak pokreće se i vodi neovisno o toku krivičnog postupka, a

oslobađanje od krivične odgovornosti, datog lica u krivičnom postupku, ne

podrazumijeva njegovo oslobađanje od disciplinske odgovornosti.24

Prekršajna odgovornost vojnih lica u OS BiH određena je po općim

propisima o prekršajima, kao i za svakog drugog građanina BiH.25 U povodu

materijalne odgovornosti pripadnika OS BiH za vrijeme službe, utvrđena je

dužnost nadoknade štete Bosni i Hercegovini, koja je nastala u vezi s

vršenjem službe namjerno ili iz krajnje nepažnje. Obaveze vojnih lica, i

odgovornost Bosne i Hercegovine za štete koje pripadnici OS BiH u vezi s

vršenjem službe pričine trećim licima, utvrđuju se prema općim propisima o

obligacijama i naknadi štete, te odredbama člana 8. Zakona o upravi.26

Stručnoj odgovornosti podliježu vjerski službenici, pripadnici vjerske

službe OS BiH (vojni imami, vojni sveštenici, vojni kapelani i ostali).

Obzirom da su pripadnici vjerske službe OS BiH, u formalno-pravnom

smislu, vojna lica, oficiri, na ista se odnose i ostale odredbe u povodu

odgovornosti. Stručna odgovornost pripadnika vjerske službe OS BiH odnosi

24 Čl.30. Zakona o službi u OS BiH, Službeni glasnik BiH br. 88/05

25 Čl.32. Zakona o službi u OS BiH, Službeni glasnik BiH br. 88/05

26 Čl. 34. i 35. Zakona o službi u OS BiH, Službeni glasnik BiH broj 88/05; Zakon o upravi Službeni

glasnik BiH ,br. 32/02.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

573

se na važeće propise svake crkve i vjerske zajednice, na autoritete svake

crkve i vjerske zajednice, te na instrukcije za obavljanje vjerskih aktivnosti.27

Disciplinska odgovornost vojnih lica u OS BiH odnosi se na tačno,

potpuno i pravovremeno vršenje vojne službe, odnosno obaveza i zadataka

vojnih lica propisanih Zakonom o službi u OS BiH i drugim propisima,

naređenjima nadležnih lica, te na poštivanje pravila i principa ponašanja u

vojnoj službi i van nje. Održavanje i provođenje vojne discipline neraskidiv

je dio hijerarhijskog lanca komandovanja u oružanim snagama. Zakon o

službi u OS BiH, sadrži materijalnopravne i procesne odredbe u povodu

vojne discipline i vojno-disciplinskog postupka. Pored navedenih odredbi,

Pravilnik o vojnoj disciplini i discipnskom postupku,28 detaljnije tretira

pitanja i nadležnosti u povodu kršenja vojne discipline. Isti Pravilnik istče

supsidijarnost upravnopravnih i krivičnopravnih pravila u vođenju

disciplinskih postupaka.

Povreda vojne discipline može biti lakša i teža. Lakši oblik povrede

vojne discipline je disciplinska greška, dok je teža povreda vojne

discipline je disciplinski prijestup.

**4. Raspravljanje i odlučivanje o disciplinskoj odgovornosti u OS**

**BiH u kontekstu Evropske konvencije – kritički osvrt**

Disciplinski postupak u OS BiH vodi se u povodu raspravljanja i

odlučivanja o odgovornosti vojnih lica, u slučajevima povrede vojne

discipline.29 Za disciplinske greške izriču se disciplinske mjere, dok se za

disciplinske prijestupe izriču disciplinske kazne. U vezi sa navedenim,

nadležni za raspravljanje, odlučivanje i izricanje disciplinskih sankcija su

prvo-pretpostavljene starješine i vojno-disciplinska vijeća. O odgovornosti

vojnih lica koje za posljedicu može imati izricanje težih sankcija (npr.

lišavanje slobode) odlučuje tijelo koje nije „nadležni sud“ niti prema načinu

27 Čl.17. Pravilnika o organizaciji i načinu funkcioniranja vjerske službe u MO i OS BiH, Ministarstvo

odbrane BiH Broj: 06-38-5113/07, Sarajevo, 12.11.2007.

28 Službeni glasnik BiH br. 96/10, sa izmjenama i dopunama, Ministarstvo odbrane broj 13-02-3-1627-

1/10 od 01. 11. 2012., nisu objavljene u Službenom glasniku BiH.

29 Povredom vojne discipline smatra se svako postupanje vojnog lica koje je suprotno obavezi vršenja

vojne

službe ustanovljene zakonom, pravilima službe i drugim propisima, naređenjima i drugim aktima

nadležnih

starješina koji se tiču službe.

Latić Enis: POSTOJI LI POTREBA ZA VOJNIM PRAVOSUĐEM U BIH?

574

imenovanja može imati karakter „nezavisnog“.30 Vojno-disciplinska vijeća,

koja su nadležna pri raspravljanju i odlučivanju kod disciplinskih prijestupa,

se odlikuju privremenim karakterom, nesamostalnošću i neprofesionalnošću

u radu.31 Uporedno pravno, vođenje vojno-disciplinskih postupaka je u

djelokrugu permanentnih, stručnih i profesionalnih tijela – vojnodisciplinskih

sudova.32 Obzirom da odluke vojno-disciplinskog vijeća nisu

*res judicata*, ali podliježu sudskom nadzoru u upravnom sporu, ovo tijelo se

ne može smatrati sudom, već određenim oblikom upravnog tijela. Kako

Evropska Konvencija garantuje pravo na pristup sudu, sam pojam suda može

se posmatrati u formalnom i materijalnom smislu: „Izraz *tribunal* – preveden

u Hrvatskoj kao „sud“ – ne implicira nužno potrebu da osobe i tijela koja

vode postupak formalno pripadaju državnoj sudbenoj vlasti („sud“ u

formalnom smislu), ali se traži da on u konkretnom slučaju ima svojstva

nezavisnosti i nepristranosti, te da njegovo ustrojstvo i rad budu propisani

unaprijed određenim pravilima („sud“ u materijalnom smislu)“.33 Kada

uporedimo zahtjeve Evropske Konvencije u povodu nezavisnosti i

nepristranosti suda, tada se može zaključiti da vojno-disciplinsko vijeće ne

zadovoljava navedene kriterije. Naime, Prvostepeno disciplinsko vijeće

imenuje komandant brigade ili starješina istog ili višeg ranga, iz sastava svoje

jedinice, iz reda sva tri konstitutivna naroda, kada po prijemu prijedloga za

pokretanje disciplinskog postupka. Komandant brigade donosi rješenje o

pokretanju disciplinskog postupka, a istim rješenjem komandant brigade

određuje lice koje će zastupati rješenje o pokretanju disciplinskog postupka.

Lice nad kojim se provodi disciplinski postupak je iz iste jedinice pod

komandom Komandanta brigade, koji je pokrenuo postupak, odnosno,

imenovao disciplinsko vijeće i imenovao zastupnika Rješenja. U navedenoj

30 Vijeće Evrope, „Studija kompatibilnosti zakona i prakse Bosne i Hercegovine sa zahtjevima

Evropske konvencije o ljudskim pravima, 2006, 90

31 Nadležnost i postupanje Vojno-disciplinskih vijeća za raspravljanje odgovornosti za teže povrede

vojne discipline (disciplinske prestupe) uređena je čl 172. Zakona o službi u OS BiH, odnosno

članovima 28. do 58. Pravilnika o vojnoj disciplini i disciplinskom postupku.

32 Vidjeti npr. čl. 73 Zakona o službi u OS Republike Hrvatske: „Vojnostegovni sudovi samostalno i

neovisno

odlučuju o stegovnoj odgovornosti za stegovne prijestupe i materijalnoj odgovornosti pripadnika

Oružanih snaga.“; čl. 81 st. 2: „Viši Vojnostegovni sud sudi u vijeću od 3 suca koji profesionalno

obnašaju dužnost.“; Član. 42 st. 2. Pravila o vojnoj disciplini Srbije: „Vojni disciplinski sudovi su

u vršenju sudske funkcije nezavisni i samostalni.“; Sveobuhvatan uporedni pregled država sa

ustanovljenim vojnim i/ili vojno-disciplinskim sudstvom u: I. Leigh; H. Born , 226-229.

33 A. Uzelac, „Pravo na pravično suđenje u građanskim predmetima: nova praksa europskog suda za

ljudska prava i njenutjecaj na hrvatsko pravo i praksu., Izvorni znanstveni rad, Zagreb: Zbornik PFZ,

60, (1), 2010, 101-148

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

575

konstalaciji odnosa, vidljivo je da lica u sastavu disciplinskog vijeća ni u kom

slučaju ne mogu biti nezavisna od autoriteta datog komandanta.

Jurisprudencija Evropskog suda, za ovakvu kumulaciju ovlasti u jednoj osobi,

redovno je nalazila sumnju u nepristrasnost i nezavisnost vijeća, čime se

nedvojbeno krši čl.6. Evropske Konvencije. Inkorporiranost u isti komandni

lanac svih sudionika u vojno-disciplinskom postupku proizvodi različite

konflikte. „Posmatrano iz ugla članova vijeća i tužioca (zastupnika rješenja),

nezavidna situacija u kojoj se nalaze najbolje se može opisati kao konflikt

interesa: sa jedne strane, tu su interesi pravde, interesi vojne službe sa druge,

sa treće lični interes zaštite od sasvim mogućih i nepredvidljivih negativnih

karijernih posljedica uzrokovanim učešćem i odlukama u disciplinskom

postupku.“34 Pitanje sasvim druge prirode je stručnost lica u sastavu vojnodisciplinskih

vijeća. Iako je propisano da Predsjednik, ili jedan od članova

vojno-disciplinskog vijeća mora biti diplomirani pravnik, time nije otklonjena

sumnja u nestručnost lica u navedenom organu. Još jedno pitanje koje se

nameće jeste moguća „odmazda“ u kasnijoj vojnoj službi, obzirom da je vijeće

*ad hoc* naravi, a lica su iz sastava iste jedinice, tako da je skoro neminovan

njihov susret tokom budućeg radnog angažmana u različitim ulogama. Kada

su u pitanju raspravljanja i odlučivanja disciplinske odgovornosti, gdje su

nadležne pretpostavljene starješine, jasno je da takva lica ne mogu imati

karakteristike nezavisnih i nepristrasnih sudova/organa, iako mogu da izriču

sankcije koje de facto i de iure podpadaju pod zaštitu čl. 5. i čl. 6. Evropske

Konvencije.35 Bitno je napomenuti da disciplinski postupak za lakši stepen

povrede vojne discipline predviđa dvostepenost, ali isključuje sudsku

kontrolu postupka.

**ZAKLJUČAK**

Jurisprudencija Evropskog suda, u svom radu permanentno prati

novonastale i opće prihvaćene društvene odnose, i u tom smislu konstantno

prilagođava obim zaštite. Obzirom da Evropski sud razmatra obim zaštite

datog prava, i u povodu različitih procesnih postupaka, očito je da isti ne

obavezuje kvalifikacija postupka po domaćem zakonodavstvu, tako da se u

obimu zaštite mogu naći različiti postupci koji ne predviđaju sudsku

kontrolu, ali obimom zaprijećene sankcije potpadaju pod konvencijsku

34 Ž. Rašević, „Vojna disciplina u pravnoj državi: *Silent leges inter arma?*“*,* Fondacija Centar za javno

pravo, Sveske za javno pravo, Broj 12., 2013, 15.

35 Čl.17. Pravilnik o vojnoj disciplini i disciplinskom postupku, Službeni glasnik BiH, br. 96/10;

Latić Enis: POSTOJI LI POTREBA ZA VOJNIM PRAVOSUĐEM U BIH?

576

zaštitu. Nezavisnost i nepristrasnost sudstva, ili tijela koja vode različite

postupke, predstavlja *sine qua non* prava na pravično suđenje koje štiti čl. 6.

Evropske Konvencije.

Obzirom da u OS BiH, postupke u povodu povrede vojne discipline,

vode nestručna, neprofesionalna i tijela/pojedinci inkorporirana u komandni

lanac, a sam postupak je u fazi inicijacije, imenovanja, i nadzora kumuliran u

ličnosti jednog lica, ne može se ustvrditi da je ispunjen postavljeni uslov

nezavisnosti i nepristrasnosti tribunala. Na osnovu iznesenog, postoji

objektivna potreba za uspostavljanje stalnog, profesionalnog, nezavisnog i

nepristrasnog oblika vojnog pravosuđa, koje bi zadovoljio zahtjevima načela

vladavine prava sa jedne strane, i učinkovitog vojnog komandovanja, sa

druge strane. Vojno pravosuđe bi u potpunosti ispunilo postavljene izazove

kroz formu dvostepenih vojno-disciplinskih sudova, čiji bi se rad zasnivao na

Ustavu i zakonima, a bio bi popunjen vojnim licima pravničke struke,

imenovanim uz saglasnost ministarsva pravde. Navedeni organ također bi

sprečavao *militarizaciju* prava u oružanim snagama. Vojno pravosudni

element bio bi nezavisan od lanca komandovanja, a isticao bi se još i

stručnošću i nepristrasnošću. Nezavisno vojno pravosuđe, bavilo bi se

isključivo pripadnicima OS BiH *rationae personae*, a u konačnici ono bi bilo

sraedstvo za ostvarivanje, jačanje i promociju ljudskih prava i dostojanstva

pripadnika OS BiH. Pripadnici OS BiH uspješno će štititi ljudska prava svih

osoba samo ako su i njihova ljudska prava zaštićena i garantovana, čime se

ostvaruje veća integracija OS BiH u društvo. Pridruživanje euroatlantskim

integracijama, pred OS BiH postavilo je niz zahtjeva taktičko-tehničke

interoperabilnosti, ali i zahtjev za punom promocijom i poštivanjem ljudskih

prava njenih pripadnika.

**LITERATURA**

Davidson, J., Michael, (1999), A Guide to Military Criminal Law, USA:

Library of Congress Cataloging-in-Publication Data;

Fedefiko Andreu-Guzmán, „Military Jurisdiction and International Law,

Military Courts and gross human rights violation“,Vol 1, sa., International

Commission of Jurists;

Hadžić, Miroslav, (2003), Zaštita ljudskih prava u vojsci i policiji, Centar za

civilno-vojne odnose, Beograd: Grafograf;

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

577

Leigh, Ian; Born, Hans, (2008), Priručnik o ljudskim pravima i temeljnim

slobodama pripadnika oružanih snaga i uposlenika u oružanim snagama, OSCE

Misija za Bosnu i Hercegovinu, Geneva: Geneva Centre for the Democratic

Control of Armed Forces, OSCE/ODIHR, Štampano u BiH;

Miroslav Hadžić, „(P)lutajuća vojska, Beogradski centar za bezbednosnu

politiku, Beograd, 2002.;

Marković, Ratko, (1999), Ustavno pravo i političke institucije, Beograd:

Službeni glasnik;

Mol, Nula; Harbi, Katrina, (2007), Pravo na pravično suđenje, Vodič za primenu

čl. 6 Evropske Konvencije o ljudskim pravima, Beograd: Dosije;

Nolte, Georg; Krieger, Heike, (2003), European Military Law Systems, Berlin:

Gruyter Rechtswissenschaften Verlags GmbH;

Popović, Dragoljub, (2012), Evropsko pravo ljudskih prava, Beograd: JP

Službeni Glasnik;

Practicing Military Justice, (2013), US Army, Criminal Law Department, The

Judge Advocate General's Legal Center and School;

Pravilnik o vojnoj disciplini i discipnskom postupku, Službeni glasnik BiH br.

96/10;

Rašević, Živorad, (2013),“Vojna disciplina u pravnoj državi: *Silent leges inter*

*arma?*“*,* Fondacija Centar za javno pravo, Sveske za javno pravo, Broj 12;

Sadiković, Lada, (2010), Ustav Bosne i Hercegovine i Evropska konvencija za

zaštitu ljudskih prava i osnovnih sloboda, Centar za ljudska prava Univerziteta u

Sarajevu, Sarajevo: Štamparija Fojnica;

Studija kompatibilnosti zakona i prakse Bosne i Hercegovine sa zahtjevima

Evropske konvencije o ljudskim pravima; (2006),Vijeće Evrope;

Uzelac, Alan, (2010) „Pravo na pravično suđenje u građanskim predmetima:

nova praksa europskog suda za ljudska prava i njenutjecaj na hrvatsko pravo i

praksu“, Izvorni znanstveni rad, Zagreb: Zbornik PFZ, 60, (1) 101-148;

Latić Enis: POSTOJI LI POTREBA ZA VOJNIM PRAVOSUĐEM U BIH?

578

Vitkauskas, Dovydas; Dikov, Grigoriy, (2012), Protecting the right to a fair trial

under the European Convention on Human Rights, Council of Europe human

rights handbooks, Strasbourg: Council of Europe;

Zakon o službi u OS BiH, Službeni glasnik BiH br. 88/05;

http://assembly.coe.int;

http://hudoc.echr.coe.int.

**NAPOMENA: Mišljenja i stavovi u ovome radu ne predstavljaju službene stavove**

**institucije u kojoj je autor uposlen, u radu je prezentiran isključivo rezultat naučnog**

**istraživanja autora.**